Carolus Magnus Berg er skoleflink, og blir oppmuntret av foreldrene til skolegang. Faren setter seg i gjeld for å hjelpe gutten fram, begår underslag og tar deretter sitt eget liv. Hovedpersonen rettferdiggjør sin destruktive oppførsel overfor alle rundt seg med at han har et høyt religiøst kall. Redselen for at et upassende kjærlighetsforhold fra ungdomsårene skal bli avslørt, driver ham inn i løgn og hykleri. Når han har nådd målet sitt, som er å åpne ei privat «religionsskole», blir han overmannet av galskap på skolens åpningsfest.